БҚО Тасқала ауданы, Тасқала ауылы

«Ақбөпе» аудандық бөбекжайы МКҚК

Тәрбиеші А.Б.Мусралиева



**Тақырыбы:** Ұлттық ойындар: «Ханталапай», «Тақия тастамақ»  
**Мақсаты:** Ұлтымыздың негізсіз ұмытылып бара жатқан ойынын жаңғырту, бабаларымыздың ойыны туралы түсінік беріп, қызығушылық ояту. Асық ойнату арқылы балаларды дәлдікке, мергендікке, ептілікке жеңіске деген құштарлыққа, намысқойлыққа, әділдікке баулу. Балаларды ұлтымыздың құндылықтарын қастерлеуге баулу, қазақ халқының брендттерін сақтап әлемдік денгейдегі спорттық ойындар қатарына қостыруға ой туғызу.  
**Қажетті заттар:** Ойын бөлмесіне арналған ұлттық төсеніш (оюлы текемет, сырмақ, алаша)  
Қой малының асықтары, ұлттық нықышта өрнектелген қоржын.  
**Алдын ала дайындалған тапсырмалар:** Балаларға ұлттық ойындар туралы айту. Ережелерімен таныстырып, маңыздылығын түсіндіру.

**Қолданылған әдіс-тәсілдер:** Көрсету, түсіндіру, сұрақ-жауап.

Балалар қуанышты көңіл күймен, музыка ырғағына сәйкес жай жүреді.

Музыка ырғағына сәйкес түрліше жүгіреді. Балаларды алға қарай жылжи отырғызып, қос аяқпен жеңіл секіртіп, белгі бойынша тоқтатайды. Жан – жақты дамыту жаттығуларына дайындаламыз. (лентамен орындайды) Негізгі қимыл- қозғалыс жаттығуларын орындайды. Қос аяқпен секіріп, жаттығуларын аяқтайды.

Т: - Балалар сендер саяхатқа шыққыларын келеме? Ендеше барлығымыз жайлауға барайық. (Али мен Айяның мультфилімінің музыкасы ойналады)

Ойын алаңы жайлаудай безендіріледі. Өзен бойында үй жануарлары жайылып, киіз үй тұрады. Жайлауға барғанда балалар Али мен Айяны көреді.

Т: - Балалар, жайлауға қош келдіңіздер! Айя екеуміз осында асықпен ойнап отыр едік. Сендер ұлттық ойындарлдың түрлерін білесіздер ме?

Б: • Көкпар ойыны  
• Соқыртеке ойыны  
 Арқан тарту ойыны  
• Қазақ күресі ойыны

• Орамал тастау ойыны  
• Хан талапай ойыны.

Али: - Балалар! Сендер бізбен ойнағыларын келе ме? Ендеше, балалар екі топқа бөлініп, «Ханталапай» ойынның ережелерімен таныстырып өтейін. Көп асықтың ең ірісі қызыл асық «хан» асығы. Асықтар тізіліп қойылады да бастаушы хан асығымен оларды көздеп құлатады. Құлаған асықтарды жинап алады. Егер хан асығы бүк,шік,тайқы-қалыптарымен түссе, бастаушы жақын құлаған асықтарды ата береді. Егер бастаушы асықтарды қолымен құлатып алса немесе басқа асықтарымен атса,онда ойынды келесі бала жалғастырады. Ең соңында хан асығы кімнің қасында қалса, сол бала жеңіске жетеді. Түсініктіме, балалар!? Али мен Айя балалармен көңілді ойнайды.

Айя: - Балалар, «Ханталапай» ойыннын керемет ойнадыңдар! Қәне, тағы бір ұлттық ойынды «Тақия тастамақ» ойынын ойнайық! Ең алдымен ойынның ережесімен таныстырып өтейін.

Балалар дөңгеленіп, шеңбер құрап отырады. Балалардың арасынан бір бала таңдалады да қалғандары көздерін жұмып отырулары тиіс. Таңдалған бала дөңгеленіп отырған балалар сыртымен ақырын жүріп, бір баланың артына тақияны білдірмей тастап кетеді. Тәрбиеші белгіснен кейін балалар көздерін ашады. Тақияны өзінде екенін сезген бала тақияны тастаған жүргізушіні қуып жетуі керек. Ал, жүргізуші қуған баланың орнына келіп отыруға тырысады. Егер бала жүргізушіні ұстай алмаса айыбын өтейді. Ал, қуып жетіп алса, ойынға жүргізуші сол бала болады.

Осы ойын арқылы балалар өздеріне көптеген жақсы қасиеттерді жинайды. Бұл ойын баланы жылдамдыққа, сақтыққа, көзбен көрмей есту қабілеті арқылы сезе білуге үйретеді. Сонымен қатар көпшілік алдында өз өнерін көрсете білу қасиетін қалыптастырады.

Али мен Айя: - Өте тамаша ойнадыңдар! Ұлттық ойындарды жақсы меңгерген екенсіңдер! Біздерге қонаққа келіп тұрыңдар!

**Тосын сәт:** Али мен Айя балаларға арналған тосын сыйларын беріп, балаларды мақтайды. Киіз үйдің есігінен балаларға шар үйлестіріп береді. Балалар тосын сыйға қатты қуанады.